Triglycerider i kosten nedbrydes i kroppens [[Fordøjelsessystemet|fordøjelsessystem]]. I den nederste del af [[mave]]sækken, kaldet antrum, sønderdeles fedt til ganske små fedtdråber og føres til [[tolvfingertarmen]]. Her nedbrydes fedtdråberne (stadig triglycerider) af enzymet lipase og galde til frie fedtsyrer og [[glycerin|glycerol]]. Da fedtstoffer ikke er [[hydrofil|vandopløselige]] kan de ikke krydse tarmbarrieren, derfor bindes de til [[micelle]]r, som er en slags transportstoffer med både [[hydrofob]]e og [[hydrofil]]e egenskaber, der fører triglyceriderne ind i tarmepithelcellerne. 
Efter optagelsen i tarmcellerne samles triglyceriderne og transporteres nu via [[lymfesystemet|lymfen]], til halsvenen hvor lymfen udtømmes, og herfra rundt til fedtvævet i kroppen. Også her skal bruges et transportstof, da triglycerider ikke kan opløses i blod. Der findes flere transportstoffer, de kaldes lipoproteiner og det største og af disse [[lipoprotein]]er er chylomikron.
Ernæring